Ploština i obujam – zadatci za vježbu

1. Pretvori zadane veličine u m2.

a) 6 km2, b) 25 mm2, c) 32 dm2, d) 450 km2, e) 750 mm2, f) 0,3km2, g) 40,2dm2, h) 2 mm2, i) 8 km2, j) 67 dm2, k) 55 mm2, l) 4,005 km2, m) 10 dm2, n)7,9 mm2, o) 5,05 km2

2. Stol ima oblik pravokutnika, a duljine su stranica 1m i 50 cm. Kolika je površina stola?

3. Pločica ima oblik pravokutnika. Stranice su duljina 50 cm i 10 cm.

A) Kolika je površina pločice izražena u mm2?

B) Koliko kvadratića od 1 cm2 stane na tu pločicu?

4. Keramičar lijepi pločice u jednome hotelu. Da bi popločio cijeli pod u hodniku, potrošio je 1000 komada pločica. Kolika je duljina hodnika ako je dimenzija pločice 20 cm X 15 cm, a širina je hodnika 2 m?

5. Preračunaj u m3.

a) 20 000 dm3, b) 3 dm3, c) 60 000 mm3, d) 55 000 cm3, e) 17,03 dm3, f) 60 005 000 mm3, g) 1000 dm3, h) 8 000 500 dm3, i) 6 L, j) 0,2 cL, k) 5000 dm3, l) 200 mL, m) 12 dL, n) 50 200,5 mL, o) 217 L

6. Akvarij ima oblik kvadra dimenzija 25 cm ∙ 25 cm ∙ 40cm. Koliko litara vode treba staviti u taj akvarij da bi bio pun do vrha? Izrazi obujam vode u akvariju u cm3, dm3 i L. Kolika je površina stranice toga kvadra na kojemu taj akvarij stoji ako je akvarij postavljen na najveću površinu?

7. U menzuru u kojoj je 200 ml vode ubacimo 10 pikula. Razina vode podigne se za 100 ml. Koliki je obujam jedne pikule? Izrazi u cm3 i dm3.

8. Kvadar ima dimenzije dna 5 cm ∙ 5cm. Koliko mora biti kvadar visok ako želimo da je ukupni obujam kvadra 1 L?